ຈີນພ້ອມທີ່ຈະເຂົ້າຮ່ວມ ເຈລະຈາບັນຫາຂັດແຍ້ງ ໃນເຂດທະເລຈີນໃຕ້ແລ້ວ (ວີດີໂອລາວ/ອັງກິດ)
ລມຕ ຕ່າງປະ​ເທດ​ຈີນ ບອກ ​ລມຕ ​ຕ່າງປະ​ເທດ​ສະຫະລັດ​ວ່າ ການ​ເຈລະຈາ​ກັນ​ເລຶ່ອງກົດ​ການປະຕິບັດ ອາດ​ສາມາດ​ເລີ່​ມຕົ້ນ ຢ່າງໄວ ໃນເດືອນກັນຍານີ້.
ເມື່ອວັນພະຫັດອາທິດຜ່ານມານີ້ ປະກົດວ່າ ຈີນໃກ້ຈະຕົກລົງໄດ້ແລ້ວໃນການເຈລະຈາ ກ່ຽວກັບກົດປະຕິບັດ ເພື່ອແກ້ໄຂບັນຫາຍາດແຍ່ງໃນການອ້າງເອົາກໍາມະສິດ ໃນເຂດທະເລຈີນໃຕ້ ການປະເຊີນໜ້າກັນ ແມ່ນໄດ້ ກາຍເປັນຫົວຂໍ້ຄອບງຳ ຢູ່ໃນກອງປະຊຸມລັດຖະມົນຕີການຕ່າງປະເທດລະ ດັບຂົງເຂດທີ່ກໍາປູເຈຍ Scott Stearns ຜູ້ສື່ຂ່າວວີໂອເອປະຈໍາກະຊວງຕ່າງປະເທດສະຫະລັດມີລາຍງານກ່ຽວກັບເລື່ອງນີ້ຈາກກຳປູເຈຍ ຊຶ່ງທອງປານຈະນຳເອົາ ລາຍລະອຽດ ມາສະເໜີທ່ານ ຄະນະລັດຖະມົນຕີຕ່າງປະເທດຈາກສະມາຄົມບັນດາປະຊາຊາດໃນເຂດເອເຊຍຕາເວັນອອກ ສຽງໃຕ້ຫຼືອາຊ່ຽນ ບໍ່ສາມາດຕົກລົງກັນໄດ້ກ່ຽວກັບວິທີການທີ່ເປັນອັນນຶ່ງອັນດຽວກັນ ໃນ ການຕັ້ງກົດປະຕິບັດເພື່ອຄຸ້ມຄອງການແກ້ໄຂບັນຫາການປະເຊີນໜ້າກັນໃນເຂດທະເລຈີນໃຕ້ ແຕ່ບັນດາເຈົ້າໜ້າທີ່ສະຫະລັດ ກ່າວວ່າ ຕາມທີ່ທ່ານ Yang Jiechi ລັດຖະມົນຕີຕ່າງປະເທດ ຈີນໄດ້ສະແດງຮ່ອງຮອຍໃຫ້ທ່ານນາງຮິລແລຣີ ຄລິນຕັນເຫັນວ່າ ປັກກິ່ງເຕັມໃຈທີ່ຈະເຂົ້າຮ່ວມ ໃນການໂອ້ລົມສົນທະນາກັນກ່ຽວກັບກົດປະຕິບັດດັ່ງກ່າວ ທ່ານນາງຄລິນຕັນກ່າວວ່າ ມີກໍລະ ນີທີ່ໜ້າເປັນຫ່ວງຂອງການບີບບັງຄັບ ທາງເສດຖະກິດ ແລະການໃຊ້ກໍ່າປັ່ນທະຫານຢູ່ໃນບັນ ຫາຂັດແຍ້ງ ຂອງພວກໝູ່ຊາວປະມົງ ທ່ານນາງຄລິນຕັນກ່າວວ່າ ກໍ່າປັ່ນສອດແນມຂອງກອງທັບເຮືອຈີນທໍາການລາດຕະເວນຕາມປົກກະຕິ ຢູ່ໃນເຂດທະເລ ຈີນໃຕ້ ອັນເປັນພາກສ່ວນໃນຄວາມພະຍາຍາມຂອງປັກກິ່ງເພື່ອສ້າງຄວາມກ້າວໜ້າໃຫ້ແກ່ ການອ້າງເອົາອະທິປະໄຕ ແລະຂອບເຂດອໍານາດຂອງສານຢູ່ໃນບໍລິເວນດັ່ງກ່າວຊຶ່ງເປັນເຂດ ນ່ານນໍ້າຂອງເສັ້ນທາງ ເດີນເຮືອແລະການຂົນສົ່ງທາງເຮືອທີ່ມີເຮືອໄປມາຫຼາຍທີ່ສຸດໃນໂລກ ພ້ອມທັງອຸດົມສົມບູນດ້ວຍນໍ້າມັນແລະແກັສທໍາມະຊາດ ການອ້າງເອົາກໍາມະສິດຂອງຈີນໃນ ເຂດນ່ານນໍ້າເກືອບທັງໝົດນັ້ນ ພາໃຫ້ເກີດຂັດແຍ້ງກັນຂຶ້ນໂດຍໄຕ້ຫວັນ ຟິລິບປິນ ຫວຽດ ນາມ ບຣູໄນ ແລະມາເລເຊຍ ທ່ານ Michael Wesley ຈາກສະຖາບັນ ນະໂຍບາຍນາໆຊາດ Lowy  ທີ່ນະຄອນ Sydney ປະເທດອອສເຕຣເລຍໄດ້ເຕືອນ ກ່ຽວກັບຄວາມສ່ຽງຂອງການປະເຊີນໜ້າກັນ ທີ່ກໍາລັງເພີ່ມ ທະວີຂຶ້ນນັບມື້ ທ່ານ Ian Storey ເຈົ້າໜ້າທີ່ອາວຸໂສຄົນນຶ່ງປະຈໍາສະຖາບັນການສຶກສາກ່ຽວກັບຂົງເຂດ ເອເຊຍຕາເວັນອອກສຽງໃຕ້ທີ່ສິງຄະໂປ ກ່າວວ່າ ການປະເຊີນໜ້າກັນຍືດເຍື້ອອອກໄປດົນ ເທົ່າໃດ ກໍຍິ່ງຈະເຮັດໃຫ້ການແກ້ໄຂບັນຫາໃນເລຶ່ອງນີ້ລໍາບາກຫຼາຍຂຶ້ນເທົ່ານັ້ນ ທ່ານ Yang Jiechi ລັດຖະມົນຕີຕ່າງປະເທດຈີນ ບອກທ່ານນາງຄລິນຕັນ ລັດຖະມົນຕີ ຕ່າງປະເທດສະຫະລັດວ່າ ການເຈລະຈາກັນເລຶ່ອງກົດເກນປະຕິບັດ ອາດສາມາດເລີ່ມຕົ້ນ ຢ່າງໄວໃນເດືອນກັນຍາ ກ່ອນໜ້າກອງປະຊຸມສຸດຍອດຂອງບັນດາປະມຸກສະມາຄົມອາຊ່ຽນ ໃນເດືອນພະຈິກຢູ່ທີ່ກໍາປູເຈຍນັ້ນ